Razne oblike opisa in predstavitev Aplikacije Pitna voda

IZTOČNICE

1.	Obveščanje uporabnikov poteka tudi preko mobilne aplikacije.
2.	Aplikacija uporabnikom omogoča vpogled v trenutno stanje oskrbe in kakovosti pitne vode.
3.	Prednost uporabe aplikacije je v tem: 
•	da uporabniki prejemajo obvestila samo za vodni sistem v katerem se nahaja njihov priključek, 
•	da aplikacija uporabnikom pomaga izmed vseh vodnih sistemov izbrati ustreznega in
•	da uporabniki prejemajo zvočna in vizualna opozorila ob vsaki nastali novosti, zaradi česar jim ni potrebno skrbeti za redno pregledovanje obvestil.
4.	Gre za prvo tovrstno rešitev v Sloveniji, ki na sodoben način dopolnjuje obstoječe oblike obveščanja.
5.	Aplikacija je na voljo brezplačno, uporabniki si jo lahko naložijo na svoje pametne mobilnike preko Google Play oz. Apple App Store.
6.	Več informacij je na voljo na spletni strani: www.vodapp.si .

KRATEK OPIS oz. OBVESTILO

Vse uporabnike vodovodnega omrežja obveščamo, da lahko spremljajo stanje oskrbe in kakovosti pitne vode preko aplikacije za mobilne telefone. Ta poleg vpogleda v trenutno stanje sistema omogoča, da vas mobilna naprava opozori o vsaki nastali spremembi v sistemu, tudi takrat, ko je mobilni telefon v stanju pripravljenosti ali ko aplikacija ni prižgana. Prav tako vam aplikacija pomaga izbrati vodovodni sistem, na katerega ste priključeni, tako da boste prejemali le obvestila povezana z vodovodnim sistemom, v katerem se nahaja vaš priključek. Aplikacija Pitna voda je na voljo brezplačno in si jo lahko naložite na mobilni telefon preko Google Play oz. Apple App Store.